હવે આવીએ પ્રિન્સ હેરી અને મેગન મર્કલની વાર્તા પર. શરૂઆતમાં પ્રિન્સેસ ડાયાનાની વાત કરવી એટલે જરૂરી હતી કારણકે આપણે સમજી શકીએ કે એક સમયમાં રાજપરિવાર સિવાય સામાન્ય વ્યક્તિ સાથે લગ્ન કરવાની વાત આવે તો બ્રિટનનું રાજપરિવાર ઉપરતળે થઇ જતું પરંતુ નવા જમાનાને અનુસરીને આ વખતે તેણે આ બન્નેની સગાઈનો જરા પણ વિરોધ કર્યો નથી, અથવાતો જો કર્યો હોય તો આપણી સમક્ષ તે આવ્યો નથી. પ્રિન્સ હેરી અને મેગન મર્કલ છેલ્લા એક વર્ષથી ડેટિંગ કરે છે અને તેમની પાપારાઝીઓ દ્વારા પાડવામાં આવેલી અસંખ્ય તસ્વીરો ઈન્ટરનેટ પર વાયરલ થઇ ગઈ છે.